สำนักงานสลากกินแบ่งรัฐบาล  แจ้งปิดจำหน่ายสลากดิจิทัลชั่วคราว
วันนี้ (17 มีนาคม 2566) เวลา 14.00 น. ที่สำนักงานสลากกินแบ่งรัฐบาล พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวต่อสื่อมวลชนว่า ในวันนี้ สำนักงานสลากฯ และธนาคารกรุงไทย จะดำเนินการปรับปรุงระบบการจำหน่ายสลากดิจิทัล งวดวันที่ 1 เมษายน 2566 ที่จำหน่ายผ่านแอปพลิเคชัน "เป๋าตัง" โดยจะปิดระบบการซื้อขายสลากเป็นการชั่วคราว ตั้งแต่เวลา 18.00 น. ของวันที่ 17 มีนาคม 2566 และจะเปิดจำหน่ายตามปกติในวันที่ 18 มีนาคม 2566 ตั้งแต่เวลา 09.00 น. เป็นต้นไป ตามกำหนดการเดิม จนกว่าสลากจะจำหน่ายหมดนอกจากนี้ ระบบจะดำเนินการโอนเงินส่วนลดจากการจำหน่ายสลากฯ ของวันที่ 17-18 มีนาคม 2566 เข้าบัญชีของตัวแทนจำหน่ายสลากดิจิทัลทุกราย ในวันที่ 19 มีนาคม 2566 ต่อไป สำนักงานสลากฯ ขออภัยในความไม่สะดวกมา ณ โอกาสนี้สำหรับยอดจำหน่ายสลากดิจิทัล งวดวันที่ 1 เมษายน 2566 มีจำนวนสลาก 18,816,000 ฉบับ เป็นสลากของตัวแทนจำหน่าย 37,632 ราย ณ เวลา 13.00 น. ของวันนี้ จำหน่ายไปแล้ว 4,502,753 ฉบับ ผู้ซื้อ 355,810 ราย